"Yil ayoli – 2021" respublika tanlovining sohibalari aniqlandi

Bugun poytaxtimizdagi "Hilton" mehmonxonasida "Nafosat", "Gender tenglik faoli" va "Yil ayoli" milliy ko`rik tanlovlarida g`olib bo`lgan ishtirokchilarni taqdirlash marosimi boshlandi. Bu haqda Senat axborot xizmati xabar qilmoqda.
Tadbirni Oliy Majlis Senati Raisi Tanzila Narbaeva tabrik so`zi bilan ochib berdi.
"Yil ayoli – 2021” respublika tanlovining sohibalari aniqlandi. 
Unga ko`ra:
1-o`rin Samarqand davlat tibbiyot instituti 2-son Otorinolaringologiya kafedrasi mudiri, Tibbiyot fanlari doktori, dosent, Nasriddinova Mahzuna Taxsinovna;
2-o`rin  Buxoro viloyati Ichki ishlar boshqarmasi Huquqbuzarliklar profilaktikasi boshqarmasi boshlig`i o`rinbosari, xotin-qizlar masalalari bo`yicha bo`limi boshlig`i, podpolkovnik.Sharopova Dilfuza Qudratovna;
3-o`rin Qashqadaryo viloyati, Shahrisabz shahri, “Mevazor-Saodat” ishlab chiqarish kooperativi boshlig`i Nizomova Saodat Kenjaevna deb topildi.
Shuningdek, birinchi o`rin sohibasi “Aziya-Alyans bank” tomonidan 20 mln so`mlik vaucher bilan ham taqdirlandi.